Autoripoogen
Autoripoogen on kirjandusteose mahu mõõtühik, millega arvestatakse autori, tõlkija, toimetaja jt töö hulka. Autoripoogen on võrdne 40 000 tähekohaga (tähekohaks loetakse tähed, numbrid, märgid ja tühikud). Autoripoognaga loetakse võrdseks 700 rida luuleteksti ja illustratsioonide pindala 3000 cm². Varem, kui käsikiri esitati masinakirjas (kirjutusmasinal kirjutatuna), loeti autoripoognaks 22 lehekülge, millel on 30 rida ja reas keskmiselt 60 tähekohta.